ଟାଇଗର ସର୍ଫଙ୍କ ଫ୍ୟାନ ମାନଙ୍କ ପାଇଁ ବଲିଉଡ ନେଇଆସିଛି ଏକ ଧମାକାଦାର ଖବର । ଆଗାମୀ ବଲିଉଡ ମୁଭି ଷ୍ଟୁଡେଂଟ ଅଫ୍ ଦି ଇୟର-୨ର ସୁଟିଂ ଦେହରାଦୁନରେ ଆରମ୍ଭ ହେଇସାରିଛି ।
ଏହି ଫିଲ୍ମର ନିର୍ଦ୍ଦେଶକ ହେଉଛନ୍ତି ପୁନିତ ମଲହୋତ୍ରା । ଧର୍ମା ପ୍ରଡକ୍ସନର ଅଫିସିଆଲ ଟ୍ୱିଟର ପେଜରେ ସୁଟିଂ ବିଷୟରେ କୁହାଯାଇଛି ।
ଷ୍ଟୁଡେଂଟ ଅଫ ଦି ଇୟର ଫିଲ୍ମର ପାର୍ଟ-୧ ୨୦୧୨ ରେ ପରଦାକୁ ଆସିଥିଲା । ଏବେ ପୁଣିଥରେ ପରଦାରେ ଧମାକା କରିବାକୁ ଯାଉଛି ଫିଲ୍ମ ଷ୍ଟୁଡେଂଟ ଅଫ ଦି ଇୟରର ପାର୍ଟ-୨ । ଏ ପର୍ଯ୍ୟନ୍ତ ଫିଲ୍ମ ର ଅଭିନେତ୍ରୀଙ୍କ ଖୁଲାସା କରିନାହାନ୍ତି ମେକର । ମାତ୍ର ଶୁଣିବାକୁ ମିଳିଛି ଯେ ଚଙ୍କି ପାଣ୍ଡେଙ୍କ ଝିଅ ପ୍ରଥମ କରି ଏହି ଫିଲ୍ମ ଜରିଆରେ ଡେବ୍ୟୁ କରିପାରନ୍ତି । ତେବେ ଆସନ୍ତା ବୁଧବାର ଦିନ ଏହି ଫିଲ୍ମର ଲିଡ ଅଭିନେତ୍ରୀଙ୍କ ଘୋଷଣା କରାଯିବ ବୋଲି ସୂଚନା ମିଳିଛି । ସୁଟିଂ ବେଳର ଅନେକ ଫଟୋ ଟ୍ୱିଟର ପେଜରେ ସେୟାର କରାଯାଇଛି ।
ଏହି ଫଟୋକୁ ଦେଖି ଷ୍ଟୁଡେଂଟ ଅଫ ଦି ଇୟର ଫିଲ୍ମ ପାର୍ଟ-୧ର ଅଭିନେତା ସିଦ୍ଧାର୍ଥ ମଲହୋତ୍ରା ଫିଲ୍ମକୁ ସ୍ୱାଗତ ଜଣାଇ ଟ୍ୱିଟ କରିଛନ୍ତି ।
